达河之议，省金钱无算。管理宝泉局，时钱法坏，正课缺，继祀清厘之，得赢钱数百万，悉以补旧绌，而前事者获免。其所提辖舟车、桥梁、织造及河道税榷诸事，皆与巨珰大贾相关，继祀力裁无名之供，非分之求，无敢干以私者，禁中皆称王郎中不要钱，真铁汉！神宗闻而嘉叹。出守凤阳府，谨护陵寝，调剂勋卫，值东省洊饥，流移其众，为捐俸赈粥，全活无算。藩珰之行盐勘田者，辄拒之，不为民扰。代署颍臬，造临淮，淮宁桥创，泗州唐公槎濬颍川西湖，筑霍丘堤闸，甃九门孔道，所至皆有惠政，立祠祀焉。擢河南兵备副使，致政归，里居十载，敦亲旧，周穷乏，廉橐